Събиране на оферти с обява за възлагане на обществена поръчка по реда на чл. 20, ал. 3 от ЗОП с предмет:

**Извънгаранционно поддържане на товарни автомобили и електрозаваръчни агрегати, собственост на Община Русе и второстепенни разпоредители по списък /Приложение №1/.**

**1. Предмет на обществената поръчка:**

Извънгаранционно поддържане на товарни автомобили и електрозаваръчни агрегати, собственост на Община Русе и второстепенни разпоредители по списък /Приложение №1/.

**2. Обект на обществената поръчка:** услуга по смисъла на чл. 3, ал. 1, т. 3 от Закона за обществените поръчки (ЗОП)

**3. Вид на обществената поръчка:** по реда на чл. 20, ал. 3, т. 2 и чл. 186 от ЗОП

**4. Технически условия за изпълнение на поръчката:**

1. Да имат пълен цикъл на ремонтни дейности /ремонт двигател, трансмисия, ходова част и ремонт електрозаваръчни агрегати;

2. Време за реакция - 24 /двадесет и четири/ часа при спешни случаи, 3 /три/ работни дни от деня, в който ВЪЗЛОЖИТЕЛЯ е предоставил автомобила и/или електрозаваръчен агрегат в сервизната база и 10 /десет/ работни дни, ако се чака доставка на резервни части от чужбина.

**5. Максимално допустимата стойност на поръчката** възлиза на69 900 /шестдесет и девет хиляди и деветстотин лева/ лв. без вкл. ДДС

**6. Срок за изпълнение на поръчката**: 1 година, считано от датата на подписване на договора.

**7. Гаранционен срок:** Гаранционен срок – по предложение на участника, но **не по-малък от 6 /шест/ месеца** от датата на издаване на фактурата за извършения ремонт.

**8. Срок на валидност на офертите**: **3 месеца.**

**9. Изисквания към участниците. Критерии за подбор:**

**1.** Участникът да има на разположение към момента на сключване на договора сервизна база, или такава с право на ползване на територията на гр. Русе за извършване на обслужването и ремонта на товарните автомобили и електрозаваръчните агрегати, обект на поръчката.

**2.** Участникът да има на разположение оборудван сервизен автомобил за ремонт на място.

*Съответствието с изискванията по т. 1. и т. 2. се удостоверява с представяне*

*на Декларация за техническо оборудване на разположение на участника, необходимо за изпълнение на поръчката /собствени, наети, на лизинг, или др./ по чл. 64, ал.1, т.9 от ЗОП (по образец), кратко описание на наличното оборудване - машини, технически съоръжения за осъществяването на текущия ремонт и цялостното поддържане на товарните автомобили и електрозаваръчните апарати на ВЪЗЛОЖИТЕЛЯ, предмет на поръчката, оборудван сервизен автомобил за ремонт на място.*

**3.** Участникът да разполага с минимум четирима човека, които ще използва при изпълнение на обществената поръчка.

**4.** Участникът да разполага с персонал, квалифициран за работа по електрообзавеждане с напрежение до 1 000 V - ІV група.

*Като доказателство за съответствие с изискванията по т. 3. и т. 4. участникът*

*представя* ***Списък на персонала, който ще изпълнява поръчката*** *(по образец).*

**5.** Участникът следва да притежава опит в изпълнението на дейности с предмет идентичен или сходен с този на настоящата обществена поръчка. Участникът трябва да докаже наличието на една изпълнена услуга, идентична или сходна с предмета на поръчката общо за последните 3 години, считано от датата на подаване на офертата.

За *идентични или сходни с предмета на поръчката* се считат услуги, свързани с извънгаранционно поддържане на товарни автомобили и/или електрозаваръчни агрегати.

*За доказване на това изискване, участниците представят Списък на услугите,*

*които са идентични или сходни на обществената поръчката, с посочване на стойностите, датите и получателите, заедно с доказателство за извършената услуга**(съгласно чл. 64, ал. 1, т. 2 от ЗОП) –/ по образец/.*

***Забележка:***

Съгласно чл. 65 от ЗОП участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

По отношение на критериите, свързани с професионална компетентност, кандидатите или участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато кандидатът или участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

**10. Критерий за оценка на офертите:**

**КРИТЕРИИ ЗА ВЪЗЛАГАНЕ НА ОБЩЕСТВЕНАТА ПОРЪЧКА**

**оптимално съотношение качество / цена**

Обществената поръчка се възлага въз основа на Икономически най-изгодната оферта по критерии: Оптимално съотношение качество /цена, съгласно чл. 70, ал. 2, т. 3 от ЗОП.

Методика за оценка на постъпилите оферти

Класирането на допуснатите до оценка оферти се извършва на база получената от всяка оферта „Комплексна оценка” (КО). Максималният брой точки, който може да получи дадена оферта е 100 точки.

На първо място се класира участникът с най-висока комплексна оценка на офертата.

**„Комплексната оценка” се определя на база следните показатели:**

|  |  |
| --- | --- |
| **Показател – П (наименование)** | **Максимално възможен бр. точки** |
| **П1 Предлагана цена на човекочас** | **80** |
| **П2 Търговска отстъпка от цената на дребно на резервни части в %** | **20** |

Показателите за комплексна оценка предложенията са съобразени с предмета на поръчката. Комплексната оценка се формира като сбор от точките, които получава съответната оферта по всеки показател. Максималният брой точки, който може да получи една оферта след извършена комплексна оценка е 100 точки

Показателите за оценка и тяхната тежест в комплексната оценка са както следва: **„Предлагана цена на човекочас” – 80 точки**, **„Търговска отстъпка от цената на дребно на резервни части в %” – 20 точки.**

Комплексната оценка протича на два етапа и ще се извърши по следният начин:

**КО = П1 + П2 , където:**

**КО** – комплексна оценка, чиято максимална стойност е **100 точки;**

**П1** – Показател **„Предлагана цена на човекочас”**;

**П2 –** Показател **„Търговска отстъпка от цената на дребно на резервни части в %”.**

Оценяването и класирането на офертите се извършва в следната последователност :

**1. Оценяване по показател „Предлагана цена на човекочас” (П1) – 80 точки.**

Същата се оценява по формула, както следва:

Min предлагана цена на човекочас

**П1n** = х 80, където

предложената цена на човекочас

*Min предлагана цена на човекочас* – най-ниската цена на човекочас, предложена за изпълнение на поръчката;

*предложена цена на човекочас* – конкретната предложена от участника цена на човекочас за изпълнение на поръчката;

Числото 80 е коефициент на тежест.

**2. Оценяване по показател „Търговска отстъпка от цената на дребно на резервни части в %” (П2) – 20 точки.**

Посочва се в офертата в процент. Оценява се по формулата както следва:

предложена ТО на дребно

**П2n** = х 20, където

Мах предлагана ТО на дребно

*Мах предлагана ТО на дребно* – най-високата предлагана търговска отстъпка на дребно на резервни части;

*предложена ТО на дребно* - конкретната предложена от участника търговска отстъпка на дребно на резервни части;

Числото 20 е коефициент на тежест.

За нуждите на тази методика всички дробни числа, които могат да се получат при прилагане на съответната формула, се закръгляват към втория знак след десетичната запетая.

*Забележка:* Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата. При разминаване между изписаното с цифри и изписаното с думи, за вярно се приема записът с думи.

Офертата, получила най-голям брой точки се класира на първо място.

**ОБЩИ УСЛОВИЯ ЗА УЧАСТИЕ**

**1.** Участник в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, предмет на поръчката, съгласно законодателството на държавата, в която то е установено, което отговаря на условията на Възложителя и за което отсъстват обстоятелствата по чл. 54, ал. 1, т. 1 - 5 и 7 ЗОП. Възложителят не поставя изискване обединенията да имат определена правна форма, за да участват при възлагането на поръчката.

От участие в настоящата поръчка няма да бъде отстранен участник на основание на неговия статут или на правната му форма, когато той или участниците в обединението имат право да предоставят съответната услуга, доставка или строителство, в държавата членка, в която е установен.

**2.** При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**3.** Участниците в настоящата обществена поръчка могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. По отношение на критериите, свързани с професионална компетентност, кандидатите или участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които кандидатът или участникът се позовава на техния капацитет и за тях да не са налице основанията за отстраняване от процедурата.

Когато за изпълнение на обществената поръчка се предвижда участие на подизпълнители, в офертата се посочват подизпълнителите, вида на работите, които ще извършват и дела на тяхното участие. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**4.** При писмено искане, направено до три дни преди изтичането на срока за получаване на оферти, Възложителят е длъжен най-късно на следващия работен ден да публикува в профила на купувача писмени разяснения по условията на обществената поръчка.

**5.** Дата и час на отваряне на офертите: офертата следва да бъде представена на адреса, **до** **часа и датата**, посочени в обявата като срок за представяне на офертите. Възложителят следва да удължи определения срок с най-малко три дни, когато в първоначално определения срок са получени по-малко от три оферти. След изтичане на този срок Възложителят разглежда и оценява получените оферти независимо от техния брой. Комисията за оценка на офертите ще отвари офертите по реда на тяхното постъпване и ще обяви ценовите предложения на участниците. При извършване на тези действия могат да присъстват представители на участниците.

**СЪДЪРЖАНИЕ И ПРЕДСТАВЯНЕ НА ОФЕРТА**

**1.** Офертите се изготвят на български език.

**2.** Всички разходи за подготовка и участие в обществената поръчка са за сметка на участника.

**3.** До изтичането на срока за подаване на офертите всеки кандидат или участник може да промени, да допълни или да оттегли заявлението или офертата си.

**4.** Всеки участник в обществената поръчка има право да представи само една оферта.

**5.** Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно оферта за учястие в обществената поръчка.

**6.** В настоящата обществена поръчка едно физическо или юридическо лице може да участва само в едно обединение.

**7.** Свързани лица не могат да бъдат самостоятелни кандидати или участници в настоящата обществена поръчка.

**8.** Не се приемат оферти за участие в обществената поръчка, които са представени след изтичане на крайния срок за получаване или са в незапечатана опаковка или в опаковка с нарушена цялост. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във Входящия регистър на подадените оферти от служител на Възложителя.

**9.** В определения от Възложителя срок, участникът следва да представи оферта, изготвена по образец. Офертата и документите, свързани с участието в обществената поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адрес: гр. Русе, Община Русе, площад Свобода 6, Център за административни услуги и информация, гише „Обществени поръчки“, като същите се представят в запечатана непрозрачна опаковка, върху която се посочват:

1). наименованието на участника, включително участниците в обединението, когато е приложимо;

2). адрес за кореспонденция, телефон и по възможност - факс и електронен адрес;

3). наименованието на поръчката.

На опаковката се записва „Оферта за участие на обществена поръчка чрез публикуване на обява с предмет: ***„………………….”,***

|  |
| --- |
| ДО ОБЩИНА РУСЕ  гр. Русе, пл. „Свобода” № 6  **ОФЕРТА**  за участие в обществена поръчка чрез публикуване на обява с предмет**: „…………………………”**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (име на участника)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (адрес за кореспонденция)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (лице за контакт, телефон, факс и електронен адрес) |

**Оферта следва да съдържа следните документи:**

1. Оферта за участие – по образец;

2. Списък на документите, съдържащи се в офертата, подписан от участника /представляващия – по образец;

3. При участници обединения - документ (договор/споразумение за създаване на обединението - оригинал или нотариално заверен препис).

4. Декларация по чл. 97, ал. 5 от ППЗОП (за липсата на обстоятелствата по чл. 54, ал. 1, т. 1, 2 и 7 от ЗОП) – по образец.

5. Декларация по чл. 97, ал.5 от ППЗОП (за липсата на обстоятелствата по чл. 54, ал. 1, т. 3-5 от ЗОП)- по образец

6. *Доказателства относно поставените критерии за подбор:*

* Списък на персонала, който ще изпълнява поръчката - по образец;
* Декларация за техническо оборудване на разположение на участника,

необходимо за изпълнение на поръчката /собствени, наети, на лизинг или др./ по чл. 64, ал.1, т.9 от ЗОП - по образец

* Списък на услугите, които са идентични или сходни на обществената поръчка – по образец;

7. Техническо предложение за изпълнение на поръчката – по образец;

8. Документ за упълномощаване, когато лицето, което подава офертата, не е законният представител на участника - Пълномощно на лицето, упълномощено да представлява участника в настоящата обществена поръчка (когато участникът не се представлява от лицата, които имат право на това, съгласно документите му за съдебна регистрация.). Пълномощното следва да съдържа всички данни на лицата (упълномощен и упълномощител), както и изрично изявление, че упълномощеното лице има право да подпише офертата и да представлява участника в обществената поръчка;

9. Декларация за съгласие с клаузите на приложения проект на договор – по образец;

10. Декларация за срока на валидност на офертата- по образец;

11. Декларация по чл. 39, ал.3, т. 1, „д“ от ППЗОП – по образец;

12. Ценово предложение за изпълнение на поръчката – по образец ;

13. Декларация за съгласие за участие като подизпълнител - по образец , *ако е приложимо;*

14. Декларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици – по образец.

15. Декларация по чл. 6, ал. 2 от Закона за мерките срещу изпирането на пари – по образец.